ஒரு மரத்தின் இருகிளைகளாக இருந்த போதிலும், அடுத்தடுத்து நடக்கும் ஆட்சி மாற்றங்களின் வழியே பகைமுரணை மேலும் மேலும் வளர்த்துக் கொள்ளும் தமிழக அரசியலின் தாக்கமும் பண்பாடும் அரசு நிறுவனங்களில் நிர்வாகத் தலைமைகளிலும் வெளிப்படுவதைத் தவிர்க்க முடிவதில்லை. ஒரு முன்னாள் முதல்வரும் இந்நாள் முதல்வரும் சந்தித்துக் கொள்ளும் பொதுவெளிகள் தமிழ்நாட்டில் துடைத்தெறியப்பட்ட பின்னணியில் எங்கள் பல்கலைக்கழகத்தில் நடந்த அந்த நிகழ்ச்சியை நிகழ்ச்சியை அதிசயத்தின் கணங்கள் என்றே வருணிக்கத் தோன்றுகிறது. அந்தக் கணங்களை உருவாக்கியவர் இப்போதைய துணைவேந்தர் இரா.தி. சபாபதி மோகன் என்பது ஆச்சரியத்தை உச்சப்படுத்திய ஒன்று.